Foto: Sputnik Chilonzor va Sergeli tuman IIO FMBlarining Migratsiya va fuqarolikni rasmiylashtirish bo‘limlarida ta’mirlash ishlari boshlandi. Bu haqda poytaxt IIBB axborot xizmati xabar bermoqda. «Chilonzor va Sergeli tuman IIO FMBlarining Migratsiya va fuqarolikni rasmiylashtirish bo‘limlarida aholiga qo‘shimcha qulay shart-sharoitlar yaratish maqsadida ta’mirlash ishlari boshlanganligini ma’lum qilamiz. Shu munosabat bilan yuzaga kelgan vaqtinchalik noqulaylik uchun uzr so‘raymiz», - deyiladi xabarda. Eslatib o‘tamiz, avvalroq Toshkentda yangi pasportni endi yakshanba kunlari ham olish mumkin ekani xabar qilingandi.